stanford-oval/wikipedia huggingface dataset:
Idols
Aiheesta muualla

Idols-tuomari Asko Kallonen Yle Elävä arkisto. 21.11.2011.
Idols
| --- | --- |
Kaudet:  1. kausi ·  2. kausi ·  3. kausi ·  4. kausi ·  5. kausi ·  6. kausi ·  7. kausi ·  8. kausi ·  9. kausi
Juontajat:  Heikki Paasonen (2003–2005, 2008–2013) ·  Ellen Jokikunnas (2003–2008) ·  Jani Toivola (2007–2008) ·  Niina Backman (2011–2012) ·  Juuso Mäkilähde (2017–2018) ·  Anni Hautala (2017–2018)
Tuomarit:  Jone Nikula (2003–2013, 2018) ·  Asko Kallonen (2003–2004, 2007) ·  Hannu Korkeamäki (2003–2004, 2008) ·  Nanna Mikkonen (2003–2004) ·  Nina Tapio (2005–2011) ·  Jarkko Valtee (2005) ·  Kim Kuusi (2005) ·  Patric Sarin (2008) ·  Sami Pitkämö (2011) ·  Laura Voutilainen (2012) ·  Tommi Liimatainen (2012) ·  Sini Sabotage (2013) ·  Jussi 69 (2013) ·  Lauri Ylönen (2013) ·  Antti Tuisku (2017) ·  Erin (2017) ·  Jurek Reunamäki (2017) ·  Elastinen (2018) ·  Jannika B (2018) ·  Maija Vilkkumaa (2018)
Voittajat:  Hanna Pakarinen ·  Ilkka Jääskeläinen ·  Ari Koivunen ·  Koop Arponen ·  Martti Saarinen ·  Diandra Flores ·  Mitra Kaislaranta ·  Anniina Timonen ·  Patrik Blomberg
Intervalli

Intervalli (latinan sanasta intervallum ’välimatka’) on musiikissa yleisin ja käyttökelpoisin tapa kertoa kahden sävelen välinen korkeusero. Jokainen intervalli vastaa tiettyä sävelten taajuuksien välistä suhdetta.
Intervallien nimet ja taajuuksien suhteet

Tavallisimmat intervallit ovat priimi, sekunti, terssi, kvartti, kvintti, seksti, septimi ja oktaavi. Nämä nimet johtuvat latinalaisista järjestyslukusanoista ja osoittavat, kuinka mones duuri- tai molliasteikon sävel on tämän intervallin päässä perussävelestä. Intervalleista, jotka ovat yhtä monen askelen päässä toisistaan diatonisella asteikolla, käytetään samaa nimeä varustettuna lisämääreellä suuri tai pieni, tai puhdas, ylinouseva tai vähennetty.
Puhtaita intervalleja ovat priimi, kvartti, kvintti, oktaavi, undesimi ja duodesimi. Suuria intervalleja ovat sekunti, terssi, seksti, septimi, nooni, desimi ja tredesimi. Pienet intervallit ovat puolisävelaskelta suppeampia kuin suuret. Vähennetyt intervallit ovat puolisävelaskelta suppeampia kuin puhtaat tai pienet (paitsi priimi). Ylinousevat intervallit ovat puolisävelaskelta laajempia kuin puhtaat tai suuret intervallit. Kaksinkertaisesti vähennetyt intervallit ovat puolisävelaskelta suppeampia kuin vähennetyt, ja kaksinkertaisesti ylinousevat intervallit ovat puolisävelaskelta laajempia kuin ylinousevat intervallit. Intervallien laadusta käytetään lyhennyksiä: puhdas (pu), pieni (p), suuri (s), vähennetty (v), ylinouseva (y), kaksinkertaisesti vähennetty (2v) ja kaksinkertaisesti ylinouseva (2y). Intervallit numeroidaan suuruusjärjestyksessä: priimi (1), sekunti (2), terssi (3)...tredesimi (13) jne. Esim. puhdas kvintti ilmoitetaan pu5;. ylinouseva seksti y6, kaksinkertaisesti vähennetty desimi 2v10 jne.
Ylinousevat intervallit ovat melodisina liikkeinä tonaalisessa musiikissa harvinaisia, joten niitä pyritään välttämään.
Intervallien nimet ja taajuuksien suhteet > Intervallien käännökset

Intervallit voidaan kääntää. Käänteisintervalli muodostetaan intervallista vaihtamalla sävelten järjestystä siten, että alempi sävel siirtyy ylemmäksi tai päinvastoin. Siten intervallia käännettäessä priimistä tulee oktaavi, sekunnista septimi, terssistä seksti, kvartista kvintti jne. Puhtaat intervallit pysyvät käännettäessä puhtaina, mutta suurista intervalleista tulee käännettäessä pieniä ja päinvastoin, vähennetyistä intervalleista tulee ylinousevia ja päinvastoin. Alennetun ja ylennetyn c:n välinen intervalli on kaksinkertaisesti ylinouseva priimi, tai käänteisintervallina kaksinkertaisesti vähennetty oktaavi.
Intervallien nimet ja taajuuksien suhteet > Oktaavia suuremmat intervallit

Oktaavia isompia intervalleja käytetään yleisesti. Niillekin on annettu latinalaisiin järjestysnumeroihin perustuvat nimet: nooni (intervalli 9), desiimi tai desimi (intervalli 10), undesiimi (intervalli 11), duodesiimi (12), tredesiimi (13) ja niin edelleen. Usein on kuitenkin käytännöllisempää ilmaista nämä intervallit yhdistettynä muodossa oktaavi + intervalli (tai n oktaavia + intervalli). Niinpä nooni = oktaavi + sekunti, desiimi = oktaavi + terssi, jne.
Läheisesti intervalliasteikkoon ja musiikkiin yleisestikin liittyvä käsite on oktaaviala.
Konsonanssit ja dissonanssit

Intervallit voidaan luokitella konsonoiviin ja dissonoiviin, eli sointusävyisiin ja riitaintervalleihin. Konsonansseja ovat kaikki puhtaat intervallit, sekä suuret ja pienet terssit ja sekstit. Sekunnit ja septimit sekä vähennetyt ja ylinousevat intervallit ovat kaikki dissonansseja.
Intervallit ja soinnut

Intervalleja käytetään sointujen muodostamisessa. Esimerkiksi tavallinen duurikolmisointu rakennetaan siten, että pääsäveleen lisätään suuren terssin päässä oleva korkeampi sävel ja tätä säveltä pienen terssin päässä oleva korkeampi sävel. Jos tähän lisätään edelleen pieni terssi, saadaan dominanttiseptimisointu, tai jos lisätään suuri terssi, saadaan maj-sointu. Tavallisen mollikolmisoinnun rakenne on pääsävel plus pieni terssi plus suuri terssi. Soinnun intervalleilla ilmaistu rakenne säilyy samana, vaikka soinnun pääsävel vaihdettaisiin.
Aiheesta muualla

Kuvia tai muita tiedostoja aiheesta Intervalli Wikimedia Commonsissa
Get Out (elokuva)

| Get Out |
| --- | --- |

Ohjaaja:  Jordan Peele
Käsikirjoittaja:  Jordan Peele
Tuottaja:   Jason Blum  Edward H. Hamm Jr.  Sean McKittrick  Jordan Peele 
Säveltäjä:  Michael Abels
Kuvaaja:  Toby Oliver
Leikkaaja:  Gregory Plotkin
Tuotantosuunnittelija:  Rusty Smith
Pääosat:   Daniel Kaluuya  Allison Williams  Bradley Whitford  Caleb Landry Jones  Stephen Root  Lakeith Stanfield  Catherine Keener 
Valmistustiedot
Valmistusmaa:  Yhdysvallat
Tuotantoyhtiö:   Blumhouse Productions  QC Entertainment  Monkeypaw Productions 
Levittäjä:  Universal Studios UIP-Dunafilm iTunes
Ensi-ilta:   2017-01-2424. tammikuuta 2017 (Sundance)  2017-02-2424. helmikuuta 2017 (Yhdysvallat)  2017-05-055. toukokuuta 2017 (Suomi)  
Kesto:  103 minuuttia
Alkuperäiskieli:  englanti
Budjetti:  4,5 miljoonaa dollaria
Tuotto:  255 miljoonaa dollaria
Katsojat:  25 217 (Suomessa)
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Get Out on vuonna 2017 ensi-iltansa saanut yhdysvaltalainen satiirinen kauhuelokuva, jonka on ohjannut ja käsikirjoittanut Jordan Peele. Elokuva kertoo nuoresta tummaihoisesta miehestä, jonka vierailu valkoihoisen tyttöystävänsä vanhempien luona saa painajaismaisia piirteitä.
Elokuva sai ensi-iltansa Pohjois-Amerikassa 24. helmikuuta 2017. Get Out ylitti kaikki odotukset, sillä noin viiden miljoonan dollarin budjetilla tuotettu elokuva keräsi avausviikonloppunaan yli 30 miljoonan dollarin lipputulot. Get Out oli myös arvostelumenestys, sillä elokuva-arvosteluja kokoavalla Rotten Tomatoes -sivustolla elokuvan luokitus oli ensi-illan aikaan 100 prosenttia, eli kaikki arvostelut olivat myönteisiä. Suomessa elokuva sai ensi-iltansa 5. toukokuuta 2017.
Elokuva palkittiin parhaan alkuperäisen käsikirjoituksen Oscarilla oltuaan ehdolla myös parhaasta elokuvasta ja ohjauksesta.
Juoni

Chrisin (Daniel Kaluuya) ja Rosen (Allison Williams) suhde on edennyt siihen pisteeseen, että on aika esitellä poikaystävä sukulaisille. Rose kutsuukin Chrisin viikonlopuksi perheensä huvilalle tapaamaan vanhempiaan, mutta Chris on tapaamisesta huolissaan, koska Rose ei ole kertonut vanhemmilleen seurustelevansa mustan miehen kanssa.
Ensin Chris tulkitsee Rosen perheen ylitsevuotavan käytöksen hermostuneeksi yritykseksi käsitellä heidän tyttärensä rotujen välistä suhdetta, mutta myöhemmin vierailu vanhempien luona – keskiluokkaisessa valkoisessa naapurustossa – alkaa saada painajaismaisia piirteitä, sillä tummaihoisia asukkaita on aikaisemmin kadonnut alueella.
Näyttelijät

| 0 | 1 | 2 |
| --- | --- | --- |
|  Daniel Kaluuya  | … |  Chris Washington   |
|  Allison Williams  | … |  Rose Armitage   |
|  Catherine Keener  | … |  Missy Armitage   |
|  Bradley Whitford  | … |  Dean Armitage   |
|  Caleb Landry Jones  | … |  Jeremy Armitage   |
|  Marcus Henderson  | … |  Walter   |
|  Betty Gabriel  | … |  Georgina   |
|  Lil Rel Howery  | … |  Rod Williams   |
|  LaKeith Stanfield  | … |  Andre Logan Hayworth   |
|  Stephen Root  | … |  Jim Hudson   |
|  Erika Alexander  | … |  Latoya, poliisi   |
Julkaisu ja vastaanotto > Yleisömenestys

Ennen teatterijulkaisua Get Out näytettiin Sundancen elokuvajuhlilla keskiyön näytöksessä 23. tammikuuta 2017. Elokuva sai ensi-iltansa elokuvateattereissa 24. helmikuuta 2017, ja se oli viikonlopun katsotuin elokuva Yhdysvalloissa. Get Out tuotti ensi-iltaviikonloppunaan 33,4 miljoonaa dollaria, mikä oli pienellä budjetilla tehdylle elokuvalle (budjetti 4,5 miljoonaa dollaria) erittäin hyvä saavutus. Rasismiin kantaa ottavaa elokuvaa kävi katsomassa erityisesti Yhdysvaltain musta väestönosa (38 prosenttia katsojista oli afroamerikkalaisia).
Get Out sai ilmestyessään erittäin positiivisen vastaanoton. Elokuva-arvioita kokoavan Rotten Tomatoes -sivuston mukaan elokuvasta kirjoitetuista arvosteluista 139 ensimmäistä oli positiivisia, eli kriitikot pitivät elokuvaa katsomisen arvoisena. Nyttemmin 99 prosenttia saaduista arvioista on positiivisia, ja sivuston keskiarvo elokuvalle on 8,3/10.
Internet Movie Databasen 180 000 käyttäjää ovat antaneet elokuvalle arvosanan 7,8/10 ja 25 IMDb:n ylläpitäjää arvosanan 8,5/10.
CriticsTop10.com-sivuston mukaan Get Out oli vuoden 2017 parhaiten arvosteltu elokuva. Se esiintyi 532 kriitikon listalla vuoden kymmenestä parhaasta elokuvasta, joista se oli ensimmäisellä sijalla 82:ssa.
Suomessa Get Out sai ensi-iltansa 5. toukokuuta 2017. Finnkino päätti teatterilevityksestä Suomessa kun elokuva oli menestynyt Yhdysvalloissa. Elokuva esitettiin avausviikonloppunaan 58:ssä salissa, ja se oli viikonlopun neljänneksi katsotuin elokuva 6 155:llä katsojalla. Toukokuun viimeisen viikonlopun jälkeen elokuvan oli nähnyt Suomessa yhteensä 22 489 katsojaa.
Julkaisu ja vastaanotto > Arviot

Aamulehti:
Dome.fi:
Episodi:
Etelä-Suomen Sanomat:
Film-O-Holic:
Helsingin Sanomat:
Helsingin Uutiset:
Hufvudstadsbladet:
Suomen Kuvalehti:
Ilta-Sanomat:
Iltalehti:
Kouvolan Sanomat:
Turun Sanomat:
Aiheesta muualla

Virallinen sivusto (englanniksi)
Get Out Internet Movie Databasessa (englanniksi)
Get Out Elonet.
Get Out AllMoviessa. (englanniksi)
Get Out Rotten Tomatoesissa. (englanniksi)
Get Out Metacriticissä. (englanniksi)
Get Out Box Office Mojossa. (englanniksi)
Sinkkuelämää

| Sinkkuelämää> Sex and the City |
| --- | --- |
Tyyli:  Tilannekomedia
Kestoaika:  n. 29 min
Luoja(t):  Darren Star
Pääosissa:   Sarah Jessica Parker  Kim Cattrall  Kristin Davis  Cynthia Nixon 
Alkuperämaa:  Yhdysvallat
Alkuperäiskieli:  englanti
Verkko:   HBO  MTV3  Sub  Nelonen  Liv
Esitetty:  6. kesäkuuta 1998 – 22. helmikuuta 2004 (Yhdysvalloissa)
Tuotantokausia:  6
Jaksoja:  94
Tuotanto
Tuottaja(t):   Jane Raab  Antonia Ellis  Julie Rottenberg  Elisa Zuritsky 
Vastaava(t) tuottaja(t):   Darren Star  Michael Patrick King  John P. Melfi  Jenny Bicks  Sarah Jessica Parker  Cindy Chupack 
Säveltäjä(t):   Douglas J. Cuomo (1998–99)  Bob Christianson (2000–04) 
Tuotantoyhtiö(t):   Darren Star Entertainment  HBO Entertainment 
Levittäjä:   Warner Bros. Domestic Television Distribution  HBO Enterprises 
Aiheesta muualla
Virallinen sivusto
IMDb 
Sinkkuelämää (engl. Sex and the City) on Candace Bushnellin kirjoittama kirja ja sanomalehtikolumni sekä näihin perustuva menestynyt yhdysvaltalainen televisiosarja.
Kolumni ja kirja

Sinkkuelämää oli alun perin Candace Bushnellin kirjoittama kolumni New York Observer -sanomalehdessä. Kolumnissaan Bushnell käsitteli muun muassa ihmissuhteita, seksiä ja elämää New Yorkissa. Osa kolumnien tarinoista perustuu Bushnellin omaan elämään. Kolumnit ovat itsenäisiä tekstejä, mutta niissä esiintyy myös toistuvia teemoja ja henkilöitä.selvennä
Televisiosarja

Yhdysvalloissa sarjan lähettäminen alkoi kesäkuussa 1998. Kuudennen tuotantokauden ja sarjan päätösjakso (ennen paluuta eri nimellä) lähetettiin 22. helmikuuta 2004.
Tarinan keskushenkilönä on Sarah Jessica Parkerin esittämä toimittaja Carrie Bradshaw, joka pitää New York Star -lehdessä Sex and the City -kolumnipalstaa. Materiaalinsa hän saa omasta ja ystäväpiirinsä elämästä. Sarjan muut keskeiset näyttelijät ovat Kim Cattrall (Samantha Jones), Kristin Davis (Charlotte York) ja Cynthia Nixon (Miranda Hobbes).
Sex and the City -sarjaidean keksijä on tunnettu tuottaja Darren Star ja Yhdysvalloissa sitä lähetettiin kaapelikanava HBO:n kautta. Sarjaa kuvattiin New Yorkissa sekä Silvercup Studios -halleilla Long Islandilla.
Sarjan paluu eri nimellä – And Just Like That

Tammikuussa 2020 ilmoitettiin että sarja jatkuu eri nimellä, And Just Like That.... Yhdysvalloissa ja Suomessa sarja on nähtävissä HBO Max -suoratoistopalvelussa. Samanthan hahmoa ei uudessa sarjassa kuitenkaan enää nähdä.
Sinkkuelämää Suomessa

Sinkkuelämää esitettiin Suomessa MTV3-kanavalla. Sinkkuelämän Suomen ensi-ilta oli 1. kesäkuuta 1999. Viimeinen jakso esitettiin 23. marraskuuta 2004. Keskimäärin katsojia oli 533 000 jaksoa kohden. Viimeinen jakso keräsi 795 000 katsojaa. Sarjaa alettiin uusia alusta alkaen 2005 kesällä, ja loppukaudet uusittiin kesällä 2006. Kesällä 2007 Sub esitti sarjaa neljänä iltana viikossa, ensimmäisestä tuotantokaudesta alkaen. Aluksi sarjaa esitettiin Suomessa parhaaseen katseluaikaan illalla, mutta ilmeisesti ohjelman luonteen vuoksi se siirrettiin myöhempään ajankohtaan.
Yleisradio omistaa oikeudet kaikkiin HBO:n sarjoihin, mutta kanava ei kuitenkaan esitä Sinkkuelämää, vaan sarjaa esitettiin huhtikuusta 2009 alkaen Nelosella. Sarjaa alettiin esittää Nelosella uudestaan myös maaliskuussa 2012. Sarjan kaikki tuotantokaudet ovat saatavissa Suomessa myös DVD:llä.
Elokuva

Sarjasta on tuotettu kaksi kokoillan elokuvaa, jotka käsikirjoitti alkuperäisen televisiosarjankin tekoon osallistunut Michel Patrick King. Elokuvien kuvaukset alkoivat syyskuussa 2007 ja ensimmäinen elokuva tuli ensi-iltaan Suomessa 6. kesäkuuta 2008. Sarah Jessica Parker, Kim Cattrall, Kristin Davis ja Cynthia Nixon näyttelevät niissä molemmissa.
Näyttelijät ja hahmot

Päähenkilöt
| 0 | 1 | 2 |
| --- | --- | --- |
|  Sarah Jessica Parker  | … |  Carrie Bradshaw   |
|  Kim Cattrall  | … |  Samantha Jones   |
|  Kristin Davis  | … |  Charlotte York   |
|  Cynthia Nixon  | … |  Miranda Hobbes   |
Muita henkilöitä
| 0 | 1 | 2 |
| --- | --- | --- |
|  Chris Noth  | … |  John ”Kiho” Preston (Mr. Big)   |
|  David Eigenberg  | … |  Steve Brady    |
|  Willie Garson  | … |  Stanford Blatch   |
|  John Corbett  | … |  Aidan Shaw   |
|  Evan Handler  | … |  Harry Goldenblatt   |
|  Jason Lewis  | … |  Jerry ”Smith” Jerrod   |
|  Mikhail Baryshnikov  | … |  Alexandr Petrovsky   |
|  Kyle MacLachlan  | … |  Tri. Trey MacDougal   |
|  James Remar  | … |  Richard Wright   |
|  Ron Livingston  | … |  Jack Berger   |
|  Mario Cantone  | … |  Anthony Marantino   |
|  Lynn Cohen  | … |  Magda   |
|  Frances Sternhagen  | … |  Bunny MacDougal   |
|  Ben Weber  | … |  Skipper Johnston   |
|  Bridget Moynahan  | … |  Natasha   |
|  Blair Underwood  | … |  Tri. Robert Leeds   |
|  Sean Palmer  | … |  Marcus Adant   |
Aiheesta muualla

Kuvia tai muita tiedostoja aiheesta Sinkkuelämää Wikimedia Commonsissa
George B. McClellan

| George B>  McClellan.George Brinton McClellan |
| --- | --- |
 George B. McClellan
Henkilötiedot
Syntynyt: 3. joulukuuta 1826 Philadelphia, Pennsylvania
Kuollut: 29. lokakuuta 1885 (58 vuotta) Orange, New Jersey
Ammatti:  sotilas
Arvonimi: kenraalimajuri
Muut tiedot
 Nimikirjoitus
George Brinton McClellan (3. joulukuuta 1826 Philadelphia, Pennsylvania – 29. lokakuuta 1885 Orange, New Jersey) oli yhdysvaltalainen sotilas, joka toimi Unionin armeijan kenraalimajurina Yhdysvaltain sisällissodassa.
Lapsuus ja nuoruus

Hän oli syntynyt Philadelphiassa. Hän meni Yhdysvaltain sotilasakatemiaan West Pointiin 1842 akatemian laskettua pääsyyn vaadittavaa ikää 16 vuoteen. Hän valmistui 1846 toisena luokkansa 59 kadetista. Hän palveli lyhyen aikaa akatemian oppilaista kootussa insinöörikomppaniassa, mutta sai pian käskyn purjehtia Meksikon sotaan. Hän saapui Rio Granden suulle 1846, mutta oli myöhässä ottaakseen osaa Yhdysvalloille voittoisaan taisteluun Monterreyssä. Hän sairastui malariaan, ja oli sivussa taisteluista yli kuukauden. Hän kuitenkin kunnostautui myöhemmin Contrerasin, Churubuscon ja Chapultepecin taisteluissa, ja hänet ylennettiin väliaikaisesti ensin luutnantiksi ja sitten kapteeniksi. 1850-luvulla hän palasi insinöörijoukkoihin West Pointiin, julkaisi kirjan pistintaktiikoista ja kartoitti Texasin jokia ja satamia. Hän kiersi myös Euroopassa, ja toimi Krimin sodan aikana tarkkailijana. Hän erosi armeijasta 1857 ja meni 1859 naimisiin Ellen Marcyn kanssa New Yorkissa. Sisällissodan alussa hänet nimitettiin kenraalimajuriksi Ohion miliisiin 23. huhtikuuta 1861.
Sisällissota

3. toukokuuta 1861 hänestä tuli Ohion puolustusalueen komentaja, ja 14. toukokuuta hänet ylennettiin kenraalimajuriksi. Sisällissodan aikana hän järjesti kuuluisan Potomacin armeijan ja palveli lyhyen aikaa (marraskuusta 1861 maaliskuuhun 1862) unionin armeijan komentajana. McClellan näytteli tärkeää osaa luodessaan hyvin koulutetun ja organisoidun unionin. Kuitenkin vaikka McClellan oli huolellinen suunnitelmissaan ja valmisteluissaan, näitä ominaisuuksia haittasi hänen kykynsä haastaa aggressiiviset vastustajat nopeasti liikkuvilla taistelukentillä. Hän kroonisesti yliarvioi vihollisen lukumäärän ja oli haluton saavuttamaan etuasemaa väkimäärällä, ja jätti elintärkeissä kohdissa suuria osia armeijoistaan taistelun ulkopuolelle.
McClellanin Virginian niemimaan sotaretki 1862 päättyi epäonnistumiseen ja perääntymiseen kenraali Robert E. Leen armeijan edessä, ja suunnitelma konfederaation pääkaupungin Richmondin valtaamiseksi epäonnistui. Hänen toimintansa verisessä Antietamin taistelussa keskeytti Leen invaasion Marylandissa, mutta salli Leen suorittaa taktillisen perääntymisen ja välttää tuhoutumisen alivoimastaan huolimatta.  Tuloksena McClellanin johtajantaidot taisteluiden aikana joutuivat kyseenalaiseen valoon presidentti Abraham Lincolnin silmissä, joka siirsi hänet pois komennosta ensimmäisenä ylipäällikkönä ja sitten Potomacin armeijan komentajana. Lincoln sanoi kuuluisaksi tulleen lausahduksen: ”Jos kenraali McClellan ei halua käyttää armeijaa, lainaisin sitä joksikin aikaa.” Tästä huolimatta hän oli armeijankomentajista suosituin sotilaiden keskuudessa. Sotilaat pitivät McClellanin päähuolenaiheina heidän moraaliaan ja hyvinvointiaan.
Sodan jälkeiset vaiheet

Kenraali McClellan epäonnistui myös säilyttämään Lincolnin luottamuksen, ja todisti olevansa turhauttavan uppiniskainen ylipäällikölleen. Jouduttuaan pois komennosta McClellanista nimitettiin demokraattisen puolueen presidenttiehdokkaaksi vuoden 1864 presidentinvaaleihin, jossa hän kuitenkin hävisi Lincolnille. Hänen puolueellaan oli sodan vastainen ohjelma, joka lupasi päättää sodan ja neuvotella konfederaation kanssa, mihin McClellan taivutettiin pakolla, ja tämä vaurioitti hänen tehokkuuttaan kampanjassa. Hän palveli 24. New Jerseyn kuvernöörinä 1878–1881. Hänestä tuli myös kirjailija, ja hän puolusti toimintaansa Peninsulan kampanjan ja sisällissodan aikana.
Hän kuoli odottamatta Orangessa New Jerseyssä kärsittyään sitä ennen rintakivuista. Hänet on haudattu Riverview’n hautausmaahan Trentonissa, New Jerseyssä.
Vaikka useimmat modernit historioitsijat pitävät McClellania huonona kenraalina taistelukentällä, pieni mutta kovaääninen historioitsijoiden joukko väittää että McClellan oli todella kykenevä komentaja, mutta hänen toimintansa kärsi epäreilusti unionin pro-lincolnilaisten partisaanien käsissä, jotka tarvitsivat sopivan syntipukin rintamien takaa. Hänen perintönsä kuitenkin uhmaa kategorisointia. Ulysses S. Grant sanoi hänen olevan itselleen ”yksi sodan suurista mysteereistä”.
Aiheesta muualla

Kuvia tai muita tiedostoja aiheesta George B. McClellan Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:George B. McClellan
Käännös suomeksi
Dimmu Borgir

| Dimmu Borgir |
| --- | --- |

 Dimmu Borgir Tuska -festivaaleilla vuonna 2005.
Tiedot
Toiminnassa:  1993–
Tyylilaji:  sinfoninen black metal melodinen black metal
Kotipaikka:   Oslo, Norja
Laulukieli:  englanti, norja
Jäsenet:  Shagrath, laulu   Silenoz, kitara   Daray, rummut  
Entiset jäsenet:  Astennu, kitara (1997–1999)  Brynjard Tristan, basso (1993–1996)  Nagash, basso (1996–1999)  Stian Aarstad, koskettimet (1993–1997)  Kimberly Goss, koskettimet (1997–1998)  Tjodalv, rummut (1993–1999)  Nicholas Barker, rummut (1999–2004)  Hellhammer, rummut (2005–2007)  Mustis, koskettimet (1998–2009)  ICS Vortex, basso (1999–2009)  Galder, kitara (2000–2024) 
Levy-yhtiö:  Century Media   Nuclear Blast  
Aiheesta muualla
www.dimmu-borgir.com
Infobox OKNimi-testi OK: 
Dimmu Borgir on vuonna 1993 perustettu norjalainen melodista ja pääosin sinfonista black metallia soittava yhtye. Yhtye on saanut nimensä Islannissa Mývatnin alueella sijaitsevan Dimmuborgir-nimisen laavamuodostelman mukaan. Suoraan käännettynä Dimmu Borgir tarkoittaa islannin kielellä "synkkää linnaa", joka viittaa kyseisen laavamuodostelman linnamaiseen ulkoasuun. Yhtye on yksi menestyneimmistä black metal -yhtyeistä. Dimmu Borgirin musiikin äänimaailma oli aluksi yksinkertaisempaa mutta heidän tyylinsä on vuosien varrella muuttunut yhä orkestraalisempaan suuntaan.